El Bus de Nit amb recorregut Canet d'en Berenguer-Port Sagunt-Sagunt presentarà novetats
11 d’abril 2018

![](/media/uxxnt1yf/87-c_roser-maestro_web.jpg)  
​

El servici de Bus de Nit que presta l'Ajuntament de Sagunt implementarà diverses modificacions a partir del pròxim dissabte 14 d'abril. Un servici, que es desplaça entre Sagunt, el Port de Sagunt i Canet d'en Berenguer, cada matinada de dissabte a diumenge. La finalitat d'estes noves mesures és adaptar-se a les demandes dels usuaris, principalment els jóvens de la ciutat, que sol·licitaven novetats que el feren més atractiu.

La principal modificació es veurà en l’horari, el qual finalitzarà una mitja hora més tard, com així sol·licitaven, tenint la seua última parada al Port de Sagunt en direcció Sagunt a les 4:55 hores, segons ha informat el departament de Mobilitat Urbana. A més, la parada situada a l'entorn de l'Albereda del Consell del Port de Sagunt també ha sigut canviada, la qual passarà a estar situada en la parada habitual del bus urbà de la pròpia Albereda, per la qual cosa ja no passarà per l'anterior localització, que es trobava enfront dels multicines.

 La delegada de Mobilitat Urbana, Roser Maestro, ha declarat que "**esta és una mesura necessària per a ajustar-lo a una realitat palesa, com és la prolongació de servicis en l'àmbit de l'oci nocturn, a més que suposa una garantia perquè la població més jove puga eixir per este municipi amb la certesa de seguretat que oferix el transport públic. Tot açò es veu reafirmat en la petició que des de l’Assemblea de Jóvens i en este sentit, es traslladava al departament. Tenim clar que encara queden moltes millores per dur a terme, i així es produiran, però és necessari seguir donant estos xicotets passos i així ho seguirem recolzant**".

Finalment, des de Mobilitat Urbana volen tornar a emplaçar la ciutadania a l'ús del “Bus de Nit” com a forma de foment d'un oci segur i responsable, recordant que el preu del bitllet és de solament un euro i que l'inici del servici començarà a les 22.00 hores, permetent així els desplaçaments des del nucli històric fins a les zones d'oci de la localitat. Amb estes noves implantacions, s'espera que l'ús del servici augmente considerablement, després d'anys d'estancament, i que pròximament es puga implementar el servici als divendres a la nit.

 Els interessats poden consultar els nous horaris del “Bus de Nit” en les pàgines webs d’AVSA i el “Servei Urbà de Viatgers” al costat de la informació de la resta de línies d'autobús urbà: www.avsa.es i www.suvsagunto.es​

![](/media/cuclf0tr/87-cartel-bus-nit_cuerpo.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-bus-de-nit-amb-recorregut-canet-d-en-berenguer-port-sagunt-sagunt-presentara-novetats/ "Facebook")
*   [](http://twitter.com/share?url=https://aytosagunto.es/va/actualitat/el-bus-de-nit-amb-recorregut-canet-d-en-berenguer-port-sagunt-sagunt-presentara-novetats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-bus-de-nit-amb-recorregut-canet-d-en-berenguer-port-sagunt-sagunt-presentara-novetats/ "Linked In")
*   [](mailto:?body=https://aytosagunto.es/va/actualitat/el-bus-de-nit-amb-recorregut-canet-d-en-berenguer-port-sagunt-sagunt-presentara-novetats/)